РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л №3 / 27.05.2021г.

ИЗБОРИ ЗА НАРОДНО СЪБРАНИЕ

На 27 май 2021 г. от 18:00 часа се проведе заседание на Районната избирателна комисия Благоевград, при следния

 Д н е в е н р е д:

1. Доклад на входяща поща
2. Проекти на решения

- относно определяне броя на членовете на СИК и ПСИК в изборен район 01 Благоевградски за произвеждане на изборите за НАРОДНО СЪБРАНИЕ на 11 юли 2021г.

 3. Разни.

ПРИСЪСТВАХА:

Ангел Ризов, Йордан Симонски, Милена Велкова, Галена Манова-Узунова, Елена Панчева, Антоанета Богданова, Антоанета Кръстева, Мартин Лалев, Тина Кълбова, Радослав Митрев, Десислава Грозданова, Галина Тренчева-Николова, Емил Тодоров, Мустафа Сирачки, Анна Бистричка.

ОТСЪСТВАХА: Славчо Попов, Стоян Христов

Заседанието бе открито в 18:00 ч. и председателствано от Ангел Ризов - председател на комисията.

Ангел Ризов:

Скъпи колеги, откривам заседанието на Районната избирателна комисия – Благоевград.

Запознати сте с проекта за дневен ред:

Колеги, който е съгласен с предложения дневен ред, моля да гласува.

Гласували 15 членове, от които» ЗА» 15, » ПРОТИВ» няма.

Дневният ред е приет.

По точка 1 от дневния ред

Ангел Ризов: Колеги, по точка 1 от дневния ред давам думата на г-жа Галина Николова.

Галина Николова пристъпва към доклад на писмата и документите от входящата поща на РИК – Благоевград, постъпила в периода от 25.05.2021 г. до 27.05.2021 г.

В залата влиза Славчо Попов, членовете стават 16.

По точка 2 от дневния ред:

Ангел Ризов: Давам думата на Десислава Грозданова.

Десислава Грозданова: Колеги, предвид това, че всички заповеди на кметовете на общини на територията на област Благоевград за определяне броя на секциите са постъпили в РИК 01-Благоевград, за нас са налице условията да вземем решение с основание т. 2 от Решение № 124-НС/26.05.2021 г. на ЦИК, с което да определим броя на членовете в секциите и ПСИК в нашия изборен район. Съобразно чл. 92, ал. 4 от Изборния кодекс за секции до 500 избиратели се предвиждат до 7 членове, но не по-малко от 5, за секции, които са с над петстотин избиратели - 9 членове, но не по-малко от 5. Броят на членовете на подвижната секционна избирателна комисия, съгласно ал. 5 на същия член, ал. 2 – 7, но не по-малко от 5.

Моля за Вашите предложения относно броя на членовете на СИК и ПСИК на нашата избирателна територия.

Мартин Лалев: Колеги, предлагам, както винаги до момента РИК 01-Благоевград е правила, за секции до 500 избиратели - 7 членове, за секции, които са с над петстотин избиратели - 9 членове. Броят на членовете на подвижната секционна избирателна комисия – 7 членна комисия.

Ангел Ризов: Колеги има ли други предложения. Няма

Ангел Ризов: Колеги предлагам Ви проект за решение с №16-НС/27.05.2021 г.

**РЕШЕНИЕ
 № 16-НС
Благоевград, 27.05.2021**

ОТНОСНО: Определяне броя на членовете на СИК и ПСИК в изборен район 01 Благоевградски за произвеждане на изборите за НАРОДНО СЪБРАНИЕ на 11 юли 2021 г.

На основание чл.72, ал.1,т.1 и т.6 от Изборния кодекс и във връзка с чл.92,ал.4 и ал.5 , във връзка т.2 от Решение № 124-НС/26.05.2021 г. на ЦИК при спазване на законоустановения кворум, Районната избирателна комисия-Благоевград

 РЕШИ:

1. Определя общия брой на членовете на СИК и ПСИК, включително председател, зам.председател и секретар, съобразно броя на избирателите в съответните секции, находящи се на територията на изборен район 01 Благоевградски, както следва:
* За секции с до 500 избиратели включително – 7 членове;
* За секции с над 500 избиратели – 9 членове;
* За подвижна СИК – 7 членове.

Решението бе взето единодушно в 18.25 часа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

При проведеното гласуване „ЗА“ гласуват 16 члена на РИК 01.

„ПРОТИВ“ няма.

Ангел Ризов: Имаме решение 16-НС/27.05.2021г

По точка 3 от дневния ред:

Ангел Ризов: Колеги, по точка разни от дневния ред има ли някой, който нещо да добави.

Йордан Симонски: Колеги 7 работни дни са по 4 човека 28. Ние сме 17 човека, които трябва да даваме дежурства. Нека всеки така да си направи графика си, че всяка седмица да има по две дежурства.

Ангел Ризов: Колеги, изчерпахме дневния ред. Закривам заседанието на РИК.

**Председател : Секретар:**

 Ангел Ризов Галена Манова-Узунова

==================================================================================